hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ինքնաձիգի ձգանի վրա կան երկու տարբեր անձանց գենետիկական  բնութագրեր
Ըստ գենենտիկական փորձաքննության արդյունքների առաջին կետի՝ ինքնաձիգի ձգանի վրա հայտնաբերվել են քրտնաճարպային հետքեր, որոնցից անջատվել է ԴՆԹ, հետազոտվել և պարզվել, որ դրանք ունեն երկու տարբեր անձանց գենետիկական բնութագրերի խառնուրդ են: Փորձագետը բացառել է, որ հնարավոր է այդ հետքերը պատկանեն Գևորգ Հարոյանին։ Անգամ ապացույցները հայտնաբերվելու և ոչնչացնելու պարագայում գենետիկական հետազոտությունն այնուամենայնիվ ցույց է տալիս․
Սպանվածի դեմքի, ձեռքերի և ոտքերի շրջանում հայտնաբերվել են մեխանիկական  վնասվածքներ՝ արյունազեղում և քերծվածքներ, որոնք պատճառվել են բութ, կոշտ առարկաներով:
Համաձայն Հարոյանի դիակի փորձագիտական եզրակացության՝ քերծվածքները մահվանից 3-5 օր առաջվա վաղեմություն ունեն, իսկ արյունազեղումը՝ աջ աչքի վերին կոպի շրջանում, պատճառվել է մահվանից շատ կարճ ժամանակ առաջ։
Փորձագետ Ռուբեն Մարտիրոսյանի դիտարկմամբ՝ փորձագետները պետք է նշեին հստակ ժամանակը, իսկ այս պարագայում վերջիններս շրջանցելու տեղ են թողնում և գրում են «շատ կարճ ժամանակ առաջ», այսինքն՝ մահվանից վայրկյաններ կամ 1-2 րոպե  առաջ:
Այս փաստերը ռազմական փորձագետի կողմից մեկնաբանվեց այսպես, որ Գևորգ Հարոյանը դեպքից 3-5 օր առաջ բախում է ունեցել այլոց հետ, որը շարունակվել  և վերածվել է ծեծկռտուքի, ինչի ժամանակ նրան ծեծել են, մարմնական վնասվածքներ հասցրել: Մեծ է հավանականությունը, որ  այդ նույն վեճը շարունակվել է նաև դեպքի օրը․
«Մեզ անհայտ անձը հարվածել է Գևորգ Հարոյանի աչքին, առաջացել է  արյունազեղում, այդ հարվածից անմիջապես հետո կրակել և սպանել է վերջինիս»,-ասաց Ռուբեն Մարտիրոսյանը, հավելելով, որ Գևորգ Հարոյանը մահացել է դրանից մի քանի ժամ անց՝ հոսպիտալում՝ գիտակցության չգալով:
Դատաբժշկական փորձաքննության ժամանակ հայտնաբերվել են արյունազեղում՝ աջից վերին կոպի շրջանում, քերծվածքներ՝ քթի, ձախ արմնկահոդի շրջանում, որոնք ստացել է ավելի ուշ՝ մոտ 7 և ավել օրվա վաղեմություն ունի:
«Տղես ո՞նց կարող էր 2 մետր հեռավորության վրա ինքն իրեն կրակել»
Զինծառայող Գևորգ Հարոյանի հարազատները ևս բացառում էին ինքնասպանության վարկածը: Հարոյանը 2 ամիս տևած ծառայությունից առաջին իսկ օրից բողոքել է զորամասից ու վաշտից։ Մայրը պատմում էր, որ որդուն զորամասում նվաստացրել, ստորացրել են և թույլ չեն տվել նույնիսկ հաց ուտել․
«Զորամասում ասում են, որ ինքնասպան ա եղել, բայց էդ սուտ ա, ինքը չէր կարա ինքնասպան լիներ: Մարտունիի դատախազությունից էլ ասում են, որ արձակված կրակոցը 2 մետրից ա եղել…բա տղես ո՞նց կարող էր էդ հեռավորության վրա ինքն իրեն կրակել»,- իր համոզմունքն էր հայտնել Գևորգ Հարոյանի մայրը՝ Արմինե Բեգլարյանը, ով պնդում է՝ իր տղային սպանել են։
«Տղես անընդհատ ասում էր` մամ ջան, ստեղ սաղ «սվոլըչ» են` կրտսեր սերժանտից սկսած մինչև վերևները։ 2 ամիս ամեն օր տղայիս ծեծել են»,- պատմում մայրը։
Գործով կատարված դատաբժշկական խծուծների փորձաքննության նպատակն է եղել պարզել՝ կրակոցի ժամանակ մարտական հենակետի զինվորներից ովքե՞ր են եղել դեպքի վայրում:
Հետազոտության ենթարկված զինծառայող Գևորգ Ավետիսյանի, Աշոտ Գրիգորյանի, Վալերի Մխիթարյանի և Աշոտ Աբրահամյանի վրա հայտնաբերվել են պղնձի մետաղացման հետքեր: Դրանք վկայում են այն մասին, որ 4 զինվորներն էլ սպանության ժամանակ եղել են դեպքի վայրում: Միաժամանակ կասկածելի է փորձաքննության ենթարկվածների թիվը․
«Մարտական հենակետում  սովորաբար ծառայում են 7 և ավելի զինվորներ, ուրեմն, ստացվում է՝ նրանցից 2-ի խծուծները չեն վերցրել: Ինչո՞ւ նրանք փորձաքննության չեն ենթարկվել»,- ասաց փորձագետը:
Հավելենք, որ տուժող կողմը նախատեսում է միջնորդություն, որով նախաքննական մարմնից պահանջում է հարուցված քրեական գործը՝ ՔՕ 110-ը՝ ինքնասպանության հոդվածը  փոխել ՔՕ 104 ՝  դիտավորյալ սպանության հոդվածով:
Հիշեցնենք, որ Գևորգ Հարոյանը 2018թ. հոկտեմբերի  1-ին, ժամը 10:50-ի սահմաններում նշված զորամասի զինանոցի մաքրության աշխատանքներ կատարելու ընթացքում, համածառայող Գոռ Հովսեփի Ցոլակյանին ամրակցված AK 74 տեսակի ինքնաձիքից կրակոց է արձակել իր կրծքավանդակի ձախակողմյա հատվածում և տեղափոխվել Մարտունու հոսպիտալ, որտեղ էլ մահացել է ժամը 15:00-ին:
«Նախնական և անհետաձգելի գործողությունների արդյունները բավարար հիմքեր են տալիս ենթադրելու, որ Հարոյանը մահացել է իր իսկ գործողությունների արդյունքում», — ասված է Քննչական կոմիտեի Կայազորային քննչական բաժնի պետի հետևության մեջ:
Նշենք նաև, որ քրեական գործի շրջանակներում չկա զենքի դատաձգաբանական և դատահետքաբանական փորձաքննության արդյունքները, իսկ դեպքից անցել է արդեն 3․5 ամիս։
Հավելենք, որ  ձեռք բերված ապացույցների հիման վրա հոկտեբերի 2-ին ձերբակալվել է սերժանտ Մ. Չ-ն, հոկտեմբերի 4-ին՝ վաշտի հրամանատար Լ. Պ-ն, իսկ 5 օր անց մեղադրանք է առաջադրվել Դ.Ս-ին, սակայն վերջինիս նկատմամբ խափանման միջոց է կիրառվել զորամասի հրամանատարության հսկողության հանձնելը։
Նախորդ նյութը2019 թ. քրեակատարողական ոլորտում Արդարադատության նախարարության թիրախը լինելու է դատապարտյալների վերասոցիալականացումը
Հաջորդ նյութը«Ֆիլմը դիտելով՝ մենք վերապրեցինք մեր նկատմամբ նվաստացումները». Մարտի 1-ի զոհերի հարազատների հայտարարությունը
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.